**savivaldybės Bendruomenės sveikatos tarybos**

**POSĖDŽIO PROTOKOLAS**

2015-03-18 Nr. SV2-4

Klaipėda

Posėdis įvyko 2015-03-05, prasidėjo 16.00 val.

Bendruomenės sveikatos tarybos (BST) pirmininkas Artūras Razbadauskas.

Posėdžio sekretorė Janina Asadauskienė .

Dalyvauja tarybos nariai: A. Daujotienė, J. Grubliauskienė, D.Drungilienė, S. Liekis, A. Šiukšta, Ž. Kančiauskienė, A.Grublys, A.Slatvickis, A.Meiraitė.

Kviestiniai svečiai:

J.Uptienė, Licencijų, leidimų ir vartotojų teisių apsaugos skyriaus vedėja, D. Misiukonienė, Dvasinės pagalbos jaunimui centro ( toliau DPJC) vadovė, E.Kučinskienė, Švietimo skyriaus vyriausioji specialistė.

 **DARBOTVARKĖ:**

 1.Dėl prekybos alkoholiu laiko apribojimo bare „Batman“, esančio adresu Kurpių g. 3, Klaipėdoje.

 2.Dėl Visuomenės sveikatos rėmimo specialiosios programos ( toliau VSRSP) ir priemonės „Vyresniojo draugo “ projekto.

Tarybos nariai darbotvarkei pritarė.

**1. SVARSTYTA.** Dėl prekybos alkoholiu laiko apribojimo bare „Batman“, esančio Kurpių g. 3.

J.Uptienėinformavo, kad gaunama daug skundų iš gyventojų dėl triukšmo naktimis iš baro „Batman“, esančio Kurpių g. 3. Teisės aktai leidžia savivaldybių taryboms apriboti prekybos alkoholiu laiką, kai yra gauti gyventojų, bendrijų, bendruomenių, visuomeninių organizacijų ir policijos pasiūlymai bei nuomonės. Atsižvelgiant į tai, prašo ir Bendruomenės sveikatos tarybos nuomonės dėl laiko apribojimo bare „Batman“. Pateikė informaciją apie ankstesnių sprendimų dėl prekybos alkoholiu laiko apribojimo teisminę praktiką.

J.Asadauskienė informavo, kad užsakyti triukšmo matavimai, kuriuos atlieka Nacionalinė visuomenės sveikatos laboratorija (pridedama).

**NUTARTA:**

Pritarti siūlymui teikti savivaldybės tarybai sprendimo projektą dėl prekybos alkoholiu laiko apribojimo barui „Batman“, surinkus visą medžiagą iš atitinkamų institucijų ir gavus triukšmo matavimų rezultatus.

Bendru sutarimu.

**2. SVARSTYTA.** Visuomenės sveikatos rėmimo specialiosios programos 2015 metų priemonių aptarimas.

J. Asadauskienė priminė, kad BST 2015-01-22 posėdyje buvo daug diskusijų apie programą „Vyresnysis draugas“. Todėl pakviesta dalyvauti posėdyje DPJC atstovė....

D.Misiukonienė supažindino su programa, kurią vykdo DPJC nuo 1996m. pagal adaptuotą JAV programos metodiką „Big brother, big sister“. Programa skirta vaikams, kurie turi bendravimo problemų, vienišiems, turintiems emocinių, elgesio sutrikimų. DPJC pagalbą teikia 20-30 vaikų per metus, programoje vaikai dalyvauja vienerius metus. Pagrindiniai darbuotojai yra savanoriai -vyresniųjų klasių moksleiviai arba studentai, kurie paruošiami per 3 mėnesius pagal programos metodologiją. Paklausa yra didelė , šiuo metu yra 3 mėnesių eilė, ypač berniukams.

E.Kučinskienė informavo, kad tokio pobūdžio paslaugų mieste trūksta, savivaldybės Vaiko gerovės komisijoje dažnai svarstomi vaikai dėl minimalios ar vidutinės priežiūros skyrimo (2014m.- 86 atvejai). Išreiškė nuomonę, kad panašaus pobūdžio programa yra reikalinga ir galėtų būti įtraukiama daugiau vaikų iki patenkant į vaiko gerovės komisiją dėl priežiūros skyrimo.

**NUTARTA:** .

 Pritarti programos „Vyresnysis draugas“ įtraukimui į VSRSP 2015m. priemones, įgyvendinimą perkant Viešųjų pirkimo įstatymo nustatyta tvarka, pirkimo sąlygose numatyti vaiko patekimo į programą kelius.

 Bendru sutarimu

Posėdis baigtas 17.30 val.

BST pirmininkas Artūras Razbadauskas

Posėdžio sekretorė Janina Asadauskienė